CELEX: 62006TA0362
Language: mt
Date: 2012-09-27 00:00:00
Title: Kawża T-362/06: Sentenza tal-Qorti Ġenerali tas- 27 ta’ Settembru 2012 — Ballast Nedam Infra vs Il-Kummissjoni ( “Kompetizzjoni — Akkordji — Suq Olandiż tal-bitum għall-kisi tal-uċuħ tat-toroq — Deċiżjoni li tikkonstata ksur tal-Artikolu 81 KE — Multi — Prova tal-ksur — Gravità tal-ksur — Imputabbiltà tal-aġir li jikkostitwixxi ksur — Drittijiet tad-difiża — Preżentazzjoni ta’ motivi ġodda fil-kawża — Ġurisdizzjoni sħiħa” )

17.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 355/19
            
         Sentenza tal-Qorti Ġenerali tas-27 ta’ Settembru 2012 — Ballast Nedam Infra vs Il-Kummissjoni
   (Kawża T-362/06) (1)
   
   (Kompetizzjoni - Akkordji - Suq Olandiż tal-bitum għall-kisi tal-uċuħ tat-toroq - Deċiżjoni li tikkonstata ksur tal-Artikolu 81 KE - Multi - Prova tal-ksur - Gravità tal-ksur - Imputabbiltà tal-aġir li jikkostitwixxi ksur - Drittijiet tad-difiża - Preżentazzjoni ta’ motivi ġodda fil-kawża - Ġurisdizzjoni sħiħa)
   2012/C 355/37
   Lingwa tal-kawża: l-Olandiż
   
      Partijiet
   
   
      Rikorrenti: Ballast Nedam Infra BV (Nieuwegein, il-Pajjiżi l-Baxxi) (rappreżentanti: inizjalment minn A. Bosman u J. van de Hel, sussegwentement minn A. Bosman u E. Oude Elferink, avukati)
   
      Konvenuta: Il-Kummissjoni Ewropea (rappreżentanti: A. Bouquet, A. Nijenhuis u F. Ronkes Agerbeek, aġenti, assistiti inizjalment minn F. Wijckmans, F. Tuytschaever u L. Gyselen, sussegwentement minn F. Wijckmans u F. Tuytschaever, avukati)
   
      Suġġett
   
   Prinċipalment, talba għall-annullament tad-Deċiżjoni tal-Kummissjoni C(2006) 4090 finali, tat-13 ta’ Settembru 2006, dwar proċedura skont l-Artikolu 81 [KE] [Każ COMP/F/38.456 — Bitum (il-Pajjiżi l-Baxxi)], sa fejn din tikkonċerna lir-rikorrenti u, sussidjarjament, min-naħa waħda, talba għall-annullament parzjali tad-deċiżjoni msemmija u għat-tnaqqis tal-ammont tal-multa li ġiet imposta fuqha u, min-naħa l-oħra, talba għall-annullament parzjali ta’ din l-istess deċiżjoni sa fejn din tiffissa t-tul tal-ksur fir-rigward tagħha u talba għat-tnaqqis korrelattiv tal-ammont tal-multa li ġiet imposta fuqha.
   
      Dispożittiv
   
   
               (1)
            
            
               L-Artikolu 1(a) tad-Deċiżjoni tal-Kummissjoni C(2006) 4090 finali, tat-13 ta’ Settembru 2006, dwar proċedura skont l-Artikolu 81 [KE] [Każ COMP/F/38.456 — Bitum (il-Pajjiżi l-Baxxi)], huwa annullat sa fejn jikkonċerna l-parteċipazzjoni ta’ Ballast Nedam Infra BV fil-ksur bejn il-21 ta’ Ġunju 1996 u t-30 ta’ Settembru 2000.
            
         
               (2)
            
            
               L-ammont tal-multa imposta in solidum fuq Ballast Nedam Infra fl-Artikolu 2(a) tad-deċiżjoni msemmija fil-punt (1) iktar ’il fuq hija limitata għal EUR 3,45 miljuni.
            
         
               (3)
            
            
               Kull parti għandha tbati l-ispejjeż tagħha
            
         
      (1)  ĠU C 20, 27.01.2007.